Jaanus Kuum

Jaanus Kuum (2. oktoober 1964 Tallinn – 26. august 1998 Oslo) oli Eesti NSV, NSV Liidu ja Norra jalgrattur.

Ta õppis aastatel 1971–1979 Tallinna 4. Keskkoolis ning lõpetas 1983. aastal Tallinna Spordiinternaatkooli.

Harrastajana
Jalgrattatrenni läks Jaanus 11-aastaselt. Toona oli nii väikestel poistel jalgrattaspordis raske, sest ratastel polnud piisavalt väikseid raame. Jaanus oli tubli ja püsis visalt trennis. Viis aastat hiljem sai 170 cm pikkune ja 65 kg kaaluv poiss juba Klaipėdas koolinoorte spartakiaadi grupisõidus võidu.

Põgenemine Norrasse
8. mail 1984 teatas NSV Liit, et boikoteerib 23. suveolümpiamänge Los Angeleses. Väidetavalt oli see põhjus, miks Kuum tahtis põgeneda läände, sest tema jaoks polevat NSV Liidus enam perspektiivi.Peep Pahv. "Päikesepoisi teekond võitudest kurva lõpuni". Postimees, 2. oktoober 2009 Samas ei olnud teda arvatud NSV Liidu olümpiakoondise liikmeks ning ta poleks niikuinii saanud nendel olümpiamängudel võistelda."The USSR Olympic Team 1984". Fizkultura i Sport. Moscow 1984. Lk 80–91

Ta võistles sama aasta suvel NSV Liidu koondise liikmena Taanis. Ühel ööl ta lipsas hotelli aknast välja ning põgenes Norrasse viivale parvlaevale. Järgmisel hommikul palus ta Norras juba poliitilist varjupaika. See polnud juhuslik minek, Norras elas tema isapoolne vanaisa Jaan Kuum.

Ühe teate järgi olevat ta võistelnud juba 1985. aastal ühel velotuuril Austrias. Seal visatud joogipudel tema ette rajale ning tekkinud õnnetuses olevat ta saanud mitu luumurdu. Arvatakse, et see oli KGB töö. Samas pole selge, kelle esindajana ta seal siis võistles, sest alles 11. detsembril 1985 sai ta Norra Kuningriigi alamaks.

Saavutused
1983–1984 neljakordne Eesti NSV meister treki- ja maanteesõidus 
1986
Norra meister eraldistardiga 50 km üksiksõidus
Norra meister eraldistardiga meeskonnasõidus

Tunnustus
1981 NSV Liidu meistersportlane trekisõidus
1982 NSV Liidu meistersportlane maanteesõidus

Elukutselisena
Ta võistles alates 1. augustist 1986 elukutselisena.

Teda on loetud esimeseks eesti päritolu elukutseliseks jalgratturiks. Samas on kummaline, et ta hakkas elukutseliseks jalgratturiks, sest järgmistel olümpiamängudel oleks ta saanud juba vabalt võistelda Norra sportlasena.

1993. aastal sai ta raskelt vigastada, kuna auto sõitis talle treeningul otsa. Ta ei taastunud enam sellest avariist ja loobus hiljem tippspordist. 

Olümpiamängudel jäigi tal osalemata, kuna toona oli seal võistlemine elukutselistele keelatud.

Meeskonnad
1994 Carrera Jeans–Tassoni (Itaalia) 
1993 Trident–Schick–Gilals–Wimi (Belgia)
1992 Subaru–Montgomery (USA) 
1991 TVM–Sanyo (Madalmaad)
1990 
alates 1. oktoobrist TVM–Yoko (Madalmaad)
alates 30. septembrini Teka (Hispaania)
1989 ADR–W-Cup–Bottecchia–Coors Light (Belgia) 
1988 ADR–Anti-M–Enerday (Belgia) 
1987 Toshiba (Prantsusmaa) 
1986 
alates 1. septembrist La Vie Claire–Wonder–Radar (Prantsusmaa)
1.–31. august Schwinn–Icy Hot (USA)

Saavutused
Kuuma tippaastad olid 1988–1990. Ta saavutas 24. koha maailma mainekaimal velotuuril Tour de France, 9. koha maailmameistrivõistlustel (MM), mitu kõrget kohta maailma karikavõistluste (MK) etappidel ja teistel suurtel velotuuridel.
1990 Vuelta a España üldarvestuse 9. koht
1989 Vuelta a España üldarvestuse 14. koht
1988 
Tour de France'i üldarvestuse 24. koht
Grupisõidu MMi 9. koht
1987 Giro d'Italia üldarvestuse 82. koht
1986 Grupisõidu MMi 26. koht

Pärast sportlaskarjääri
Peale tippsporti üritas Kuum lüüa läbi äris. Ta alustas USAs jalgrataste tootmist, aga ei saavutanud edu.

Loomingus
2026. aastal esilinastunud Erika Salumäe noorusest rääkivas mängufilmis "Meie Erika" mängis Jaanus Kuuma Pääru Oja.

Isiklikku
Tema isapoolse vanaema Mary Kuuma (1909–1976) Rootsi-elukaaslane oli poksija Valter Mürk.

Tema emapoolse vanaisa Verner Käpa (1898–1969) vend oli maadleja Osvald Käpp.

Tema abikaasa on endine Briti jalgrattur, kahekordne olümpiavõistleja Maria Blower-Porter ja nende poeg on Briti jalgrattur Elliott Porter (sündinud Kuum).

Viited

Kirjandus
Peep Pahv. "Päikesepoisi teekond võitudest kurva lõpuni". Postimees, 2. oktoober 2009
Tiit Karuks. "101 Eesti spordilugu". Tallinn 2011. Lk 150–151
Tiit Lääne. "Jälitussõit eluga". Järjejutt 53. osas. Alates Vooremaa nr 28, 7. märts 2019. Lk 8 kuni Vooremaa nr 108, 19. september 2019. Lk 8

Välislingid

Jaanus Kuuma sporditulemused
Cycling Archives. Jaanus Kuum. Inglise keeles
ProCyclingStats. Jaanus Kuum. Inglise keeles
Geni.com
Haud Tallinna Rahumäe kalmistul

Kategooria:Eesti jalgratturid
Kategooria:Nõukogude Liidu jalgratturid
Kategooria:Norra sportlased
Kategooria:Eestlased Norras
Kategooria:Rahumäe kalmistule maetud
Kategooria:Sündinud 1964
Kategooria:Surnud 1998